Mynnen ganswilligen denst met erbiedung liues vnd gudes beuohr. Ersame wyse gonstige herre. Ann jw is myne fruntlicke bede, dat juwer wisheit my wolden jx tonnen solt laten tostan vnd by dussem zeger schickenn. So sende ick jw hirmede vor vj thonnen rede gellt, die ander iij wollet my stadenn eine kleine tidt, do wil ick jw vor hoppe oder leder oder wat jw denet wedir kopen vnd schaffen. Ock wa[r] ick jw sus denen kan befinde ghi my alltidt willigk vnd vnuordraten. Datum am dage S. Michels des erzengels jm xxx° jar. J. w. williger Peter, her Ericks des olden schlosherren to Rasseborch kopman. Adress: Den ersamen, wyssen herrenn Helmen Ficken, burger to Reffeln, mynen goinstigen herrenn.